สวัสดีค่ะ ขอสอบถามหน่อยขอสอบถามหน่อยค่ะพอดีก่อนหน้านี้มีเลือดออกจากช่องคลอด ประมาน15วันแล้ว หนูรู้สึกว่ามันไม่ใช่ประจำเดือนเพราะมากระปิดกระปอย ก่อนหน้าที่จะเป็นหนูไม่เคยกินยาคุมเลย เลยไปพบ เลยให้ยา cyclo progynova แล้วก็หยุดไหล ไปช่วง1 พอยาหมด ก็กลับมาเป็นแบบเดิม ตอนนี้ก็10กว่าวันแล้วที่เลือดออก หนูต้องทำยังไงถึงจะหายค่ะ ต้องกินยาอะไร อยากหายเป็นปกติค่ะ 🙏🏻 อยากให้หายขาดค่ะ (อาการ เลือดออกจากช่องคลอดตลอด นานๆจะปวดท้องน้อยแบบหน่วงๆ แค่นี้ค่ะ)
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน การมีเลือดออกจากช่องคลอดเร็วกว่า 22 วันจากรอบก่อน หรือเลือดที่ออกติดต่อกันมาเกิน 7 วันแล้ว จัดว่าเป็นเลือดออกผิดปกติซึ่งสาเหตุที่เลือดออกผิดปกติทางช่องคลอด เช่น ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบเนื้องอกมดลูกเป็นสาเหตุที่พบได้บ่อย หรือฮอร์โมนจากรังไข่ไม่สมดุลก็ยังเป็นไปได้ ถ้าเคยกินยาปรับฮอร์โมนดังกล่าวมาแล้วดี ก็อาจจะเป็นจากฮอร์โมนรังไข่ไม่สมดุลได้เช่นกันควรกลับไปพบแพทย์เพื่อตรวจหาสาเหตุที่แน่ชัดของเลือดออกผิดปกติและรักษาตามสาเหตุนั้นๆ ยังไม่ควรซื้อยาปรับฮอร์โมนใดๆมาใช้เอง เพราะการใช้และปรับยาควรอยู่ภายใต้การดูแลของแพทย์ เบื้องต้นควรงดการมีเพศสัมพันธ์ไปก่อน